**Rendkívüli települési támogatás**

(1) A létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő személyek részére rendkívüli települési támogatás állapítható meg.

(2) A rendkívüli települési támogatás adható

1. létfenntartási hozzájárulásként,
2. temetési hozzájárulásként,
3. tankönyv hozzájárulásként,
4. eseti gyógyszer - és gyógyászati segédeszköz hozzájárulásként,
5. tűzifa hozzájárulásként.
6. élelmiszer hozzájárulásként.

(3) A (2) bekezdés a)-e) pontjaiban foglaltak alapján nyújtott rendkívüli települési támogatásra jogosult az a személy, akinek háztartásában az egy főre jutó havi jövedelem

1. egyszemélyes háztartás esetén nem haladja meg a nyugdíjminimum 290%-át,
2. kétszemélyes háztartás esetén nem haladja meg a nyugdíjminimum 280%-át,
3. három-, vagy többszemélyes háztartás esetén nem haladja meg a nyugdíjminimum 220%-át.

(4) A (2) bekezdés f) pontja alapján nyújtott rendkívüli települési támogatásra jogosult az a hajléktalan ellátásban részesülő hajléktalan-, illetve zártkerti ingatlanban egyedül élő személy, akinek étkezése nem biztosított, valamint az alapvető élelmiszer szükségletét fedezni nem tudja, és jövedelme a nyugdíjminimum összegét nem haladja meg.

(5) A (2) bekezdés f) pontja alapján nyújtott, egy alkalommal kifizetésre kerülő rendkívüli települési támogatás összege nem haladhatja meg a nyugdíjminimum 20 %-át.

(6) Az egy naptári éven belül megállapított

1. rendkívüli települési támogatás együttes mértéke háztartásonként- a (2) bekezdés e) pontjának kivételével – nem haladhatja meg a nyugdíjminimum 200 %-át,
2. a (2) bekezdés e) pontja szerinti hozzájárulás éves mértéke háztartásonként nem haladhatja meg a nyugdíjminimum 200%-át,
3. a (2) bekezdés f) pontja szerinti hozzájárulás éves mértéke nem haladhatja meg az a) pontba foglalt összeg 60 %-át,
4. A (2) bekezdés a) – d) és f) pontjában, illetve (2) bekezdés e) pontja alapján nyújtható támogatás egymástól függetlenül megállapítható.

(7) Az egy alkalommal kifizetésre kerülő rendkívüli települési támogatás összege

a) (2) bekezdés a) pontja szerint nyújtott hozzájárulás nem lehet több az igazolt többletköltség összegénél, de a nyugdíjminimum 40%-át nem haladhatja meg,

b) a (2) bekezdés b) pontja szerint nyújtott hozzájárulás az igazolt temetési költség 10 %-a, de a nyugdíjminimum 80 %-át nem haladhatja meg,

c) a (2) bekezdés c) pontja szerint – gyermekenként – nyújtott hozzájárulás nem lehet több az igazolt tankönyvköltség összegénél, de a nyugdíjminimum 40 %-át nem haladhatja meg,

d) a (2) bekezdés d) pontja szerint nyújtott hozzájárulás nem lehet több az igazolt többletköltség összegénél, de a nyugdíjminimum 40 %-át nem haladhatja meg,

e) a (2) bekezdés e) pontja szerint nyújtott hozzájárulás nem lehet több az igazolt tűzifa költség összegénél, de a nyugdíjminimum 200 %-át nem haladhatja meg.

(8) A (2) bekezdés e) pontja szerint adható rendkívüli települési támogatás abban az esetben nyújtható, ha az igénylő vagy a háztartásában élő hozzátartozó tárgyévben lakásfenntartási hozzájárulásban nem részesül.

(9) A rendkívüli települési támogatást a rendelet 4. melléklete szerinti nyomtatványon kell benyújtani. A kérelemhez mellékelni kell a rendkívüli élethelyzetet, többletkiadásokat hitelt érdemlően bizonyító dokumentumokat, a háztartás tagjai jövedelmének hitelt érdemlő igazolását, nyilatkozatait.